**Tlačová správa**

**19. február 2021**

**Finančné výsledky 2020: rok kontrastov**

**Výrazné zlepšenie prevádzkovej ziskovosti v druhej polovici roka ukazuje prvé pozitívne dopady prijatých akcií v súvislosti s rokom, ktorý silne ovplyvnila pandémia COVID-19. Výsledky za druhú polovicu roka 2020 (prevádzková marža Skupiny na úrovni 3,5 % a kladný prevádzkový voľný peňažný tok z automobilového priemyslu) je prvým krokom k oživeniu Skupiny. Vďaka strategickému plánu Renaulution a implementácii novej komerčnej politiky sme dosiahli 60 % z 2 miliárd plánovaných úspor hneď na začiatku roka (v porovnaní s 30 % oznámených).**

**Avšak fiškálny rok 2020 zostáva silne ovplyvnený pandémiou COVID-19.**

* **2,95 milióna predaných vozidiel, čo je pokles o 21,3 % (-6,8 % v H2).**
* **Výnosy Skupiny poklesli celkovo o 21,7 % na 43,5 miliárd EUR (-18,2 % pri konštantných výmenných kurzoch). Výnosy Skupiny klesli o 8,9 % v H2.**
* **Prevádzková marža Skupiny klesla o -337 miliónov EUR (-0,8 % z výnosov).**
* **Prevádzkový príjem Skupiny vo výške 1 999 miliónov EUR (+ 8 miliónov EUR v H2). Berie sa do úvahy zvyšovanie poplatkov súvisiacich so zlepšením konkurencieschopnosti (náklady na reštrukturalizáciu a znehodnotenia) za takmer miliardu EUR.**
* **Čistý príjem: -8 046 miliónov EUR, (-660 miliónov v H2) v porovnaní s 19 mil. EUR v roku 2019.**
* **Negatívny prevádzkový voľný peňažný tok automobilového priemyslu: -4 551 miliónov po kladnej hodnote 1 824 miliónov EUR v H2.**
* **Skupina Renault dosiahla svoje ciele v oblasti CAFE (PC+LCV) v Európe, kde si naďalej udržuje vedúce postavenie v oblasti elektromobilov.**
* **Nedostatok čipov ovplyvňuje celý automobilový priemysel nie len Skupinu Renault. Tá je pripravená v maximálnej možnej miere zamedziť vplyv na výrobu. Nedostatok sa prejaví najmä v druhom štvrťroku.**
* **V súlade s plánom Renaulution bude Skupina pokračovať v implementácii opatrení, ktoré sú zamerané na zotavenie trhu a potvrdzuje oznámené ciele do roku 2023, ktoré sa prezentovali.**

*„Po prvej polovici roka, ktorú zasiahla pandémia v súvislosti s ochorením COVID-19, Skupina značne otočila svoj výkon v druhej polovici roka. Toto číslo je výsledkom snaženia sa všetkých našich zamestnancov, ktorí úspešne pracovali na zrýchlení nášho plánu znižovania fixných nákladov a zlepšení cenovej politiky. Priorita je ziskovosť a tvorba hotovosti ako sme už oznámili počas prezentácie nášho strategického plánu „Renaulution“. Rok 2021 bude jedna veľká neznáma vzhľadom na pretrvávajúcu zdravotnú krízu a nedostatok elektronických komponentov. Spoločne budeme čeliť týmto výzvam a zachováme si hybnú silu smerom k oživeniu, ktorému sa úspešne venujeme od minulého leta,“* uviedol CEO Skupiny Renault, Luca de Meo.

**Boulogne-Billancourt, 19. február 2021**

Tržby Skupiny Renault dosiahli v roku 2020 43 474 miliónov EUR. (-21,7% vs 2019). Pri konštantných výmenných kurzoch bol pokles približne 18,2 %. Automobilový priemysel bez tržieb Spoločnosti AVTOVAZ dosiahol 37 736 miliónov EUR, čo predstavuje pokles o 23,0 %.

Objemový efekt bol -19,2 bodu. Vyplýva to predovšetkým zo zdravotnej krízy a v menšej miere z  obchodnej politiky Skupiny, ktorá uprednostňuje zisk pred objemom. Predaj partnerov poklesol o 5,1 bodu a je zapríčinený zdravotnou krízou a zastavením výroby Nissan Rogue.

Dopad na devízový trh bol negatívny -2,8 bodu a súvisel s devalváciou argentínskeho pesa, brazílskeho realu, tureckej líry a v menšej miere ruského rubľu. Cenový efekt vzrástol o 3,9 bodu a súvisí s ambicióznou cenovou politikou a opatreniami na zmiernenie devalvácie.

Produktový mix ovplyvnil nárast predaja ZOE o 1,1 bodu. Efekt „*others*“ je -1 bod najmä kvôli menšiemu príspevku z náhradných dielov činnosti, ktorá je do značnej miery ovplyvnená opatreniami v prvej polovici roka.

Prevádzková marža Skupiny predstavovala -337 miliónov EUR a -0,8 % z výnosov (4,8 % v roku 2019) vďaka výraznému zlepšeniu v druhej polovici roka (3,5 % výnosov).

Automobilový priemysel bez prevádzkovej marže Spoločnosti AVTOVAZ klesol z -2 734 miliónov EUR na -1 450 miliónov EUR čo predstavuje o -3,8 % z výnosov menej v porovnaní s +2,6 % v roku 2019. V druhej polovici roka boli na úrovni 198 miliónov EUR (0,9 % výnosov).

**Zmena sa dá vysvetliť nasledovne:**

* *Volume effect* mal negatívny dopad -2 556 miliónov EUR vrátane predaja partnerom.
* *Mix/price/enrichment effect* bol pozitívny +172 miliónov EUR napriek obohateniu o nové produkty a regulačný obsah.
* *Monozukuri effect* bol pozitívny o +36 miliónov EUR po zohľadnení záporného čísla -479 miliónov EUR v dôsledku zvýšenia odpisov a amortizácie nižšej mieri kapitalizácie výskumu a vývoja.
* Suroviny prispeli -131 miliónmi EUR najmä z dôvodu vyšších cien drahých kovov.
* Zlepšenie výdavkov na G&A o +172 miliónov EUR vyplýva z dopadu menšej činnosti v prvom polroku, ale aj zo snahy Spoločnosti obmedziť svoje náklady podľa plánu 2o22.

Príspevok na prevádzkovú maržu AVTOVAZ dosiahol 141 miliónov EUR v porovnaní so 155 miliónmi EUR v roku 2019, čo zdôrazňuje odolnosť Spoločnosti AVTOVAZ kontexte pandémie COVID-19.

Príspevok Spoločnosti Mobility Services k prevádzkovej marži Skupiny dosiahol -35 miliónov EUR v roku 2020. Ostatné prevádzkové výnosy a náklady dosiahli -1 662 miliónov EUR (v porovnaní s -557 miliónmi EUR v roku 2019), ktoré pochádzali z výrazne vyšších nákladov na reštrukturalizáciu a poškodenia.

Prevádzkový príjem Skupiny dosiahol -1 999 miliónov EUR v porovnaní s 2 105 miliónmi v roku 2019 berúc do úvahy silný nárast poplatkov, ktoré súvisia so zlepšením konkurencieschopnosti.

Čistý finančný príjem a výdavky dosiahli -482 miliónov EUR v porovnaní s -442 miliónmi EUR v roku 2019 kvôli vyššej miere zadlženosti. Príspevok asociovaných spoločností dosiahol -5 145 miliónov EUR v porovnaní so 190 miliónmi v roku 2019.

Príspevok Spoločnosti Nissan bol záporný vo výške -4 970 miliónov EUR. Splatná a odložená daň predstavovala poplatok -420 miliónov EUR v porovnaní s poplatkom vo výške -1 454 miliónov EUR v roku 2019.

Čistý príjem dosiahol -8 046 miliónov EUR a čistý príjem Skupiny -8 008 milióna EUR (-29,51 EUR na akciu v porovnaní s 0,52 EUR na akciu v roku 2019).

Prevádzkový peňažný tok vrátane AVTOVAZ bol záporný vo výške -4 551 miliónov EUR. Berie do úvahy pokles prevádzkovej marže, zmenu požiadaviek pracovného kapitálu a absenciu dividend prijatých od RCI v nadväznosti na rozhodnutie Európskej centrálnej banky. V druhom polroku bol hotovostný tok kladný vo výške 1 824 miliónov EUR. V dôsledku riadenia investícií a zvrátenia zmeny v požiadavke na prevádzkový kapitál, bez vyrovnania zmeny v prvej polovici roka. Čistá hotovostná pozícia v automobilovom priemysle bola k 31. decembru 2020 záporná vo výške -3 579 miliónov EUR. v porovnaní s pozitívnou pozíciou 1 734 miliónov EUR k 31. decembru 2019.

Aktivita v automobilovom priemysle k 31. decembru 2020 obsahovala +16,4 miliardy EUR likvidných rezerv. K 31. decembru 2020 predstavovali celkové zásoby (vrátane nezávislých predajcov) 486 000 vozidiel, pokles o viac ako 100 000 kusov (-19%), čo predstavuje 61 dní predaja v porovnaní so 68 dňami predaja na konci decembra 2019. Predstavenstvo predloží návrh na výročnom valnom zhromaždení akcionárov 23. apríla 2021 nevyplatiť dividendy za rok 2020.

**VÝHĽAD**

Skupina Renault potvrdzuje ciele do roku 2023, ktoré komunikovala v strategickom pláne Renaulution:

* prevádzková marža Skupiny nad 3 % do roku 2023,
* kumulatívny prevádzkový peňažný tok (2021-2023 asi 3 miliardy EUR),
* investície  (R&D + CAPEX) do roku 2023 vo výške približne 8 % výnosov.



**Ďalšie informácie**

Konsolidovaná účtovná uzávierka Skupiny Renault a účtovná uzávierka Renault SA sa k 31. decembru 2020 schválila predstavenstvom 18. februára 2021.

Štatutárni audítori vykonali audit finančných výkazov a ich správa bude čoskoro vydaná. Správu o príjmoch s kompletnou analýzou v roku 2020 nájdete na stránke <https://group.renault.com/> v sekcii Financie.

**O Skupine Renault**

Skupina Renault je na čele mobility, ktorá postupne objavuje samú seba. Je posilnená spojenectvom so Spoločnosťami Nissan a Mitsubishi Motors a jedinečnými znalosťami v oblasti elektrifikácie. Skupina Renault zahŕňa 5 značiek: Renault, Dacia, LADA, Alpine a Mobilize, ktoré ponúkajú udržateľnosť a inovatívne riešenia mobility pre svojich zákazníkov. Sídli vo viac ako 130 krajinách a v súčasnosti zamestnáva viac ako 180 000 ľudí. V roku 2020 predala 2,5 milióna vozidiel. Skupina Renault je pripravená čeliť výzvam na svojej ceste aj konkurencii. Zaviazala sa k ambicióznej transformácii, ktorá jej vygeneruje hodnotu. Je zameraná na vývoj nových technológii, služieb a nový rad ešte konkurencieschopnejších, vyváženejších a elektrifikovaných vozidiel. V súlade s environmentálnymi výzvami je ambíciou skupiny dosiahnuť uhlíkovú neutralitu v Európe do roku 2050.

**Média kontakt:**

**Ivana Obadalová**

PR manažérka Renault Slovensko

0905 210 315

ivana.obadalova@renault.sk